nb en da nl ca da nb da es da nb da nn da da da da da da pl sl hbs_lat da da nb en da nb da da da da da da de da da da da da da da nb da da da da da nl da en da da es nl da
Litterær vandring i Glumsø | Næstved Bibliotek og Borgerservice
17.8.2022 10:00:00 CEST | Næstved Bibliotek og Borgerservice
Mandag den 12. september kl. 10.00 - ca. 12.00 er der litterær vandring i Glumsø med flere stop, hvor vi læser kortere tekster højt.
Kom med på en litterær vandring i Glumsø. Credit: Vibeke Sølling.
Der er tidligere lavet litterære vandringer bl.a. i Digtervejskvarteret, i Fruens Plantage og på Rønnebæksholm i Næstved. Og nu er turen kommet til Glumsø. Kendte forfattere som Helle Helle, Lise Nørgaard, Elsa Gress og Ole Sarvig har tidligere haft tilknytning til Glumsø. Det vil vi se lidt nærmere på. Derudover vil vi læse korte tekster, som knytter sig til turen.
Litteratur, gåtur og en god snak
Med denne tur kobler vi det litterære med det lokale og det, at komme ud og gå en tur, mens man får sig en snak. Måske har du lyst til at prøve en anden tilgang til naturen ved at høre oplæsning udenfor.
Vi starter ved Glumsø Bibliotek og går en tur gennem byen med stop b.la. ved kirken, Glumsø Bio, stationen og Café Rejseladen. Vi slutter af på biblioteket, hvor vi drikker en kop kaffe/te.
Husk passende tøj og fodtøj. Turen tager ca. 2 timer, hvor vi dels går og dels standser op og hører en kort tekst.
Arrangementet er gratis, men der er tilmelding på: www.naesbib.dk
Vedr. billeder: Hermed gives tilladelse til at bruge vedhæftede billeder redaktionelt.
Kom med på en litterær vandring i Glumsø. Credit: Vibeke Sølling.
Information om Næstved Bibliotek og Borgerservice
Næstved Bibliotek og Borgerservice
- består af Næstved Bibliotek, Fensmark Bibliotek, Fuglebjerg Bibliotek, Glumsø Bibliotek og Korskilde Bibliotek. Sammen driver vi et moderne biblioteks- og borgerservicetilbud for alle borgere i Næstved Kommune med det erklærede formål, at borgerne opnår indsigt og udsyn til at navigere i eget liv.
Følg pressemeddelelser fra Næstved Bibliotek og Borgerservice
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Næstved Bibliotek og Borgerservice
Mændene i Fuglebjerg – et lokalhistorisk foredrag28.9.2022 10:55:46 CEST | Pressemeddelelse
Tirsdag den 18. oktober kl. 19.00-21.00 kan du blive klogere på Fuglebjergs historie, når Sten Jacobsen holder foredrag på Fuglebjerg Bibliotek. Foredraget tager udgangspunkt i Sten Jacobsens seneste bog ”Nederlagets og fremskridtets mænd i Fuglebjerg i slutningen af 1800-tallet”.
Monster-tema på bibliotekerne i Næstved23.9.2022 10:17:44 CEST | Pressemeddelelse
I oktober, november og december stiller Næstved Bibliotek og Borgerservice skarpt på monstre. Temaet spænder denne gang meget vidt. Det er fra de helt håndgribelige, skræmmende monstre, som vi kender fra fiktionens verden til de abstrakte, indre monstre, vi hver især kan tumle med i dagligdagen.
Kulturnat 2022 på Næstved Bibliotek21.9.2022 09:00:00 CEST | Pressemeddelelse
Fredag den 7. oktober er der Kulturnat i Næstved, og biblioteket er naturligvis med. Besøg Næstved Bibliotek i tidsrummet fra kl. 16.00 til kl. 21.00 og deltag i en række spændende aktiviteter for store og små.
Poesi og monstre19.9.2022 09:00:00 CEST | Pressemeddelelse
Tirsdag den 11. oktober kl. 19.00-21.00 byder Rønnebæksholm og Næstved Bibliotek velkommen til fælleslæsning og samtale på Kunsthal Rønnebæksholm under overskriften ”Poesi og monstre”.
Kvantefysik – atomernes vilde verden16.9.2022 09:43:34 CEST | Pressemeddelelse
Hør om de eksperimenter og teoretiske overvejelser, der førte til Niels Bohrs banebrydende atom- og kvantefysik. Næstved Bibliotek livestreamer foredrag med professor Klaus Mølmer fra Aarhus Universitet tirsdag den 4. oktober kl. 19.00-21.00.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022